b"\n_START_ARTICLE_\nCan Planas (Sant Gregori)\n_START_SECTION_\nDescripci\xc3\xb3\n_START_PARAGRAPH_\nEdificaci\xc3\xb3 de planta rectangular, desenvolupada en planta baixa i pis. Les parets portants s\xc3\xb3n de ma\xc3\xa7oneria amb carreus a les cantonades i emmarcant les obertures. La coberta \xc3\xa9s de teula \xc3\xa0rab a dues vessants. El cos principal t\xc3\xa9 una ala adossada a la banda esquerra. La fa\xc3\xa7ana principal presenta una porta dovellada, hi ha una altra porta amb brancals i llinda de carreus bisellats. Les tres finestres del pis tamb\xc3\xa9 estan emmarcades amb carreus bisellats i ampit emmotllurat que descansa sobre grossos carreus. L'interior del cos original s'estructura en tres crugies perpendiculars a la fa\xc3\xa7ana principal, a la banda esquerra hi ha una quarta crugia amb sostre de volta de rajola.\n_START_SECTION_\nHist\xc3\xb2ria\n_START_PARAGRAPH_\nLa llinda d'una de les finestres del primer pis duu l'any 1627."